- Hallo. - Hej!
- Har du sovet? - Lidt.
- Stresset inden din første dag hos LEDU? - Totalt.
Fedt.
Argh, det ansigt!
Jeg har lavet en liste over folk, vi skal have ansat.
Jeg stoler på dig.
Vent lige, Palo.
- Hvad? - Hvad sker der med pandaøjnene?
Dem her?
Marketing er efter mig på grund af offentliggørelsen.
De vil have det officielle fotografi ud i denne weekend.
Jeg er nødt til at tøjle dem. Det er ren Eva Perón.
Dig på balkonen, der kigger ud og vinker til pøblen.
Jeg vil have et familiebillede. Med hele Ledu-klanen, som de altid gør.
- Med dem? Og ham? - Med dem, men uden Vincent.
Jeg vil have det billede, min far aldrig fik.
Flot.
Men jeg vil gerne have, at læggene går hele vejen ned ad kjolen.
Med en skarp kant. Hold dig ikke tilbage.
Omsider.
Den bliver skøn.
Undskyld mig.
Nej, du skal ikke lukke døren. Tak.
Hvad har du gang i, Vincent?
Jeg laver min kollektion, som du kan se. Den skal være klar om to måneder.
Jeg har travlt.
Sig til dem, at de ikke skal lytte til mig længere! Sig det!
Træd et skridt hen mod Paloma. Det er det bedste, du kan gøre.
- Det her er mit Maison! - Det er hendes atelier.
Du er nødt til at trække dig. Der var en afstemning.
Fint. Hun kan arbejde for mig, hvis hun vil. Ellers sker det ikke.
Jeg har bedre ting at tage mig til.
Har du lavet det her?
Du vidste ikke, at man aldrig skal servere morgenmad for en bolleven?
- Man bliver forvænt. - Det kunne jeg sige om hele aftenen.
Man bliver forvænt.
SVINET
Pis, jeg er sent på den!
LUXURYTEA HAR LIGE DELT ET NYT BILLEDE
IKKE ET ORD FRA LEDU: TRÆKKER VINCENT LEDU SIG ENDELIG?
HVEM SKAL ERSTATTE HAM?
Hey. Dit navn står på mærket. Hvor sødt. Er det, så ingen stjæler den i skolen?
- Tag den af. - Hvorfor? Har du lavet den?
- Ja. Tag den af. - Jeg er vild med den!
Den er slet ikke LEDU-agtig.
Det er det, der er problemet. Hæng den tilbage.
- Ikke tale om. Den er fantastisk! - Tag den af!
Tak for modeanalysen. Den råder bod på alle urimelighederne i mit liv.
- Nu har jeg det meget bedre. - Selv tak.
- Hvorfor vil du ikke have dit eget brand? - God idé.
Du har tid til det nu. Gør det dog. Jeg kan være din muse.
Jeg har ikke bedt dig om noget.
Hvis du er til livscoaching, så tal Spis Bed Elsk med kontorpigerne.
Og lad mig være.
Hvorfor taler du sådan til mig? Jeg prøver bare at være sød.
Så skulle du være skredet, før jeg stod op.
Som enhver anden bolleven.
Du kunne godt bruge lidt coaching. Der er ingen, der misunder dig dit liv.
ML. Inspireret af Marie Ledu. En bestseller siden 1992.
Og Arum.
Den har været i toptre, siden den kom frem.
Det var min mors parfume.
Hun bar ikke nag.
Den går alle mødre med.
Med din hjælp vil vi gerne have, at pigerne også går med den.
Skal jeg sælge parfume?
Det betaler lønningerne til LEDU's 15.352 ansatte verden over.
Lædervarer, parfume, kosmetik. LEDU's hellige treenighed.
Skal vi også tale om mode? Eller slet ikke?
Moden er essentiel.
For de af vores klienter, der har midlerne til at købe den.
Men mode er primært en flygtig horisont.
En drøm, der måske aldrig går i opfyldelse. Men aldrig dør.
Så I udnytter frustrationen hos dem, der ikke har pengene.
Vær nu ikke så sort og hvid. Du ved godt, hvordan mode er.
- Hos Doppel lavede vi tøj til alle. - Det passer ikke.
H&M er til alle. I fremviste en kollektion til modeugen.
Og hos LEDU skal du lave luksusvarer.
Din opgave er at øge unge kvinders begær.
At få dem til at spørge deres venner, om de vil gå sammen
om at købe en Perle-taske eller et ML-tørklæde til deres fødselsdag.
Så de ejer noget, der får dem så tæt som muligt på vores modehus.
Er du sikker på, at I har valgt den rette?
Min succes afhænger af din. Hvis du ryger, ryger jeg også.
Så svaret er ja. Det er dig, vores Maison har brug for.
Nu skal du møde leverandørerne. Du skal se, hvordan det hele fungerer.
Rundvisningen er fin, men jeg kan mærke, at du afleder mig.
Jeg har ikke set atelieret. Er der et problem?
Goddag.
I kender vist alle mademoiselle Castel.
Goddag.
Lad os spise middag i aften, Vincent.
Gerne, Paloma.
SVINET
NARHOVEDET
Savner du mig på din ferie?
Du svømmer i et uretfærdighedens hav.
Du troede, du var den naturlige arvtager. I dine øjne kunne det kun være dig.
- Jeg lægger på nu, Victor. - Du er blevet ydmyget, Robinson.
Ligesom jeg blev, da Vincent fyrede mig, fordi jeg havde for mange gode idéer.
Jeg ved, at du vil have hævn over dem.
Bevise over for dem, hvem du er. Gør det. Gør, hvad jeg gjorde.
Gifte mig med en Rovel-kvinde?
Nej. Kom ud af skabet.
Lancer dit eget mærke. Hos os.
Et Maison i dit navn.
Robinson Ledu.
Vi giver dig din retmæssige plads.
Skulle jeg arbejde for dig? Jeg har altså selvrespekt.
Arbejdsløs presseagent. Fungerer det for dig?
Jeg ved, at du er talentfuld.
Jeg tilbyder dig et alternativ til en langsom død hos LEDU,
hvor du aldrig vil opnå noget. Det er op til dig.
- Sådan. Nu lader vi ham komme til os. - Det er ligesom jagt.
I årtier har familien Ledu været modehusets image.
I 1995 står familien sammen og er uadskillelige.
Næste.
I nullerne sælger Ledu-dynastiet billedet af den perfekte familie.
Og tonsvis af håndtasker. Næste.
I 2017 er familien Ledu tæt knyttet. Selv efter Victors frafald.
Vores udfordring i dag er at give samme indtryk,
selvom der åbenlyst mangler en.
Og så hader de jo hinanden.
Billedet skal vække minder om de gode gamle dage hos LEDU.
Men denne gang sælger vi datteren og ikke faren.
Goddag!
Hvorfor er han her?
Marwa har ringet. Hun annullerer sin ordre.
Ingen panik. Jeg har kontakter.
Jeg ringer rundt og drejer armen om på et par folk. Det er jo mit arbejde.
Vi sælger ikke noget, mens Vincent stadig er her.
- Vi sløjfer den seneste kollektion. - Ja, klart, Perle.
Hvorfor ikke lade mig gøre mit arbejde?
Hvis jeg mangler en til at stikke mig i ryggen, så ringer jeg.
Det er ikke dit arbejde længere.
- Ring til Steven angående billedet. - Okay.
Vi offentliggør det i weekenden.
Hvilket billede?
- Jeg har lige sendt dig kontrakterne. - Allerede?
Det er hurtigere at få en konto på Caymanøerne end at få en pedicure.
Har jeg aktieminoritet?
Er det dig, der smider milliarder i det?
Nej. Vær taknemmelig for det, jeg giver dig.
Det kan være dig eller en anden. Min partner er ikke navngivet.
Hvem skulle det ellers være?
Vil du være CEO for Rovel?
Så må vi stole på hinanden, min kære svigersøn.
Du har ingen fremtid i din familie.
Invester i den familie, du har stiftet med min datter.
Nå? Bankede du hende?
- Det er bare en kamp. Ikke French Open. - 6-4, 6-2.
Jeg har brug for en rigtig træner. Jeg kommer ingen vegne med mor.
Du får en i morgen.
"Le Vert Galant International" og "Valois Corporation"?
Kan du ikke lide navnene på dine skuffeselskaber?
- Det er Louises idéer. - Hvor har du dem fra?
Fra Dronning Margot, mor. Dumas er nem. Selv for dig.
Hej.
Er du okay?
Vi afholder en frokost søndag for at byde Paloma velkommen.
Fedt!
Ved hun, at jeres livret er at æde hinanden levende?
Efter frokost tager vi et billede i forhallen.
Jeg må vide, om jeg kan regne med dig. Det her skal fungere.
Jeg skal nok lade som om. Det har jeg gjort hele mit liv.
Ingen har nogensinde bemærket det.
Mener du virkelig, at jeg ikke har talent?
Jeg har altid vidst, at du har talent. Længe før du selv gjorde.
Du bliver en god kunstnerisk direktør. Men ikke hos LEDU.
Nå...
Paris er slet ikke som Berlin.
- Nej tak. - Okay.
Folk her er så...
...anderledes.
Det er ikke nemt.
Det kan jeg forestille mig.
Vincent, jeg...
Jeg køber ikke den med "hadet". Han var dig utro med min mor,
og jeg symboliserer afslutningen på jeres forhold,
da alt gik ned ad bakke for ham.
Men jeg ved, at du tilbragte 15 år sammen med Gino.
Jeg tror ikke... at du ikke er interesseret i hans datter.
Det er det, du er ude efter. At jeg er interesseret i dig.
Jeg hader ikke dig.
Når jeg har valget, vil jeg helst ikke hade dig.
Nå. Har du allerede nogle idéer?
Om hvad du vil hos LEDU?
Jeg...
...vil gerne tjene Maison'ets historie.
Fremme kontinuitet og forandring.
Perle har forberedt dig godt.
Det er ikke nemt at støve et Maison af og samtidig bevare dets identitet.
- "Støve det af"? - Sådan mente jeg det ikke.
Det er ikke en hån. Du har været her i 40 år.
- Det er kun normalt, at... - At jeg accepterer min udløbsdato?
Tror du, at du kan gøre det bedre?
Jeg kan gøre det anderledes.
Fyrre år. Fyrre år med søvnløse nætter for at nå hertil.
Du er ikke den første.
Jeg har set masser af vidunderbørn, der troede, at de vidste bedre.
Og jeg har set hver eneste falde med et brag.
- Okay. Er det det, du ønsker? - Det, jeg ønsker, er irrelevant.
Lad mig fortælle dig noget. Ægte mode er tidløs, ikke flygtig.
Nogle ting er døgnfluer, og andre ting bliver.
Det er op til dig nu. Jeg ønsker dig held og lykke!
Nar.
Paloma på familiebilledet? Uden Vincent?
Fotografierne i forhallen er minder.
De har en betydning. Det er ikke bare dekoration.
Paloma ville være en del af minderne, hvis ikke Vincent havde besluttet andet.
Fint.
Så er jeg med. Men jeg vælger selv mit tøj.
Fint.
- Vil du tale med din yndlingsbror? - Du har ikke brug for mig.
Så vidt jeg ved, har Victor aldrig sagt nej til dig.
Det ville være bedre, hvis det kom fra dig.
Jeg taler med ham.
Hvornår siger du til Vincent, at han ikke skal være med?
Når han allerede har valgt sit tøj? Stadig bange for ham?
Bange? Nej. Vi rejser til Schweiz om en time.
- Tager han med dig? - Hellere det end at rejse alene.
Men denne gang holder jeg ham ikke i hånden.
Det er på tide, at han trækker sig.
Velkommen, monsieur Ledu og mademoiselle Foster.
Det bliver godt for dig at få slappet lidt af.
Og det kommer fra dig.
Den intravenøse terapi renser dit blod for giftstoffer.
Ligesom UV-lys gør med vandet i en svømmepøl.
Jeg har en del giftstoffer, jeg vil af med.
Det er den franske designer.
Ja, ham racisten.
Jeg ved, hvor svært det har været for dig.
- Ved du, hvad der var værst? - Nej.
At tro, at jeg havde mistet dig.
Nej, aldrig.
Du har altid været der for mig.
- Du hader mig ikke? - Jo, det gør jeg da!
Selvfølgelig gør jeg det. Det er lige modsat.
- Men sådan er det jo med os, ikke? - Og synes du, at det fungerer?
- Jeg vil altid være der for dig. - I lige måde.
ALEXANDRE DUMAS DRONNING MARGOT
Hvis din mor var min partner i holdingselskabet,
havde hun kaldt sig Katarina Medici.
Ikke en ægte dronning, men den med magten.
Det er dig, der er min partner, ikke? Du er dronning Margot.
Du løj for mig. Du vil have tronen.
Du vil faktisk gerne være CEO, ikke?
Du er selv god til at lyve.
Det er slut med Perle.
Det samme sker igen og igen.
Det er slut med Perle og mig.
Jeg bryder mig ikke om den mand, jeg er uden dig.
Det er ikke mig, der skal tro på det.
Hey.
Giv mig en chance.
Din timing er belejlig.
Tror du, at hun tror mere på mig end på dig?
Hun vil stå i spidsen, indtil hun har gjort Louise til sin klon.
En kvinde som min mor trækker sig aldrig.
Så lad hende ikke komme mellem os.
Den kjole klæder dig.
Det ved jeg godt.
Efterår/vinter 2010.
Cheval Blanc. 1947.
Jeg håber ikke, at du planlægger at fri til mig.
Det er faktisk ikke nogen dårlig idé. Jeg har ikke rigtig levet mit liv i 40 år.
Du tvang mig til at træffe en beslutning, jeg aldrig ville have truffet selv.
- Har du kommet MDMA i vinen? - Det er ikke nullerne, Perle.
Sikke en skam.
Bestemt.
Men det er sandt.
Jeg er 60.
Jeg har hele livet foran mig.
I min alder var Giorgio langt fra at gå på pension.
Jeg har stadig tid.
Jeg kunne bruge et par måneder på at holde mig beskæftiget,
mens jeg venter på, at alt falder til ro.
Indtil Paloma har lavet et par kollektioner.
Du har tydeligvis tænkt det igennem.
Vi to har stadig meget, vi skal opnå sammen.
Betyder det, at jeg stadig er en del af planen?
Det stoppede du aldrig med at være.
Faktisk bør vi tale om din udnævnelse som direktør for LEDU.
Jeg er smigret.
For få uger siden ville du ikke have forsøgt at overbevise mig om noget.
Men nu, og det her går mig på, tror du, at jeg er idiot.
Hør her. Du kan arbejde hen mod min fremtid, og jeg mod din.
- Lyder det ikke fair? - Hvilken fremtid tror du, at du har?
Hvad skal jeg gøre?
Jeg interesserer mig ikke for andet!
Jeg har ingen venner tilbage! Hvis jeg da nogensinde havde nogen.
Hvor skal jeg hen herfra?
Hvordan fordriver jeg tiden, indtil jeg dør?
Vincent, i weekenden...
...offentliggør jeg Palomas stilling med et officielt familiebillede.
Et officielt familiebillede? Så kan du jo posere arm i arm med hende!
Det ville være bedst for Maison'et, hvis du ikke er med.
- For Maison'et? - Ja, for Maison'et.
LEDU vil altid være dit Maison, så længe du er der.
Det forstår Marie godt. Det gør familien også.
Det tog mig 25 år at indse det.
Beklager, Vincent. Du må finde på noget andet.
Det her er så spændende, Robbie! Jeg føler, at jeg mødes med en elsker.
Så ville du være min allerførste.
Jeg skal nok være blid som et lam. Jeg gør dig ikke fortræd.
Jeg går aldrig med til at mødes med en mand uden at vide, hvad han vil.
Heller ikke jeg.
Aldrig! Jeg mener det. Aldrig.
Jeg har ikke ændret mening. Jeg kan ikke gå i LEDU længere.
Især ikke nu, når jeg har åbnet en ny virksomhed i Seoul.
Seriøst?
Det forstår jeg godt. Hvad, hvis jeg fortalte dig, at det,
der er herinde, ikke vil give dig imageproblemer?
Ud over at du bliver den mest omtalte kvinde på den røde løber i morgen.
Nej! Ledu i himlen!
Har du vendt din familie ryggen? Hvem arbejder du for? Sig det! Sig det!
- Mig og kun mig. - Nej.
Har du overtaget Maison'et?
Jeg kan ikke sige noget endnu.
Sid ned.
Jeg kan kun sige, at du er min første kunde.
- Er det... - Min allerførste kollektion.
- Ren som nyfalden sne. - Ligesom mig.
Nå...
Vil du være smuk som altid i Rovel,
eller blændende i Robinson Ledu?
I Robinson!
Åh, Paloma!
- De har fundet det fine porcelæn. - Man skal lige vænne sig til det.
- Kusine! - Ça va?
Velkommen til galeanstalten. Jeg mener: Ledus gods.
- Goddag. - Salut.
Min kære mor! Det er altid en fornøjelse.
Goddag, Marie.
Paloma.
Du har din fars øjne. Fantastisk.
Har du forseglet Vincents dør?
Han forstod vist budskabet.
Yann. Undskyld. Jeg så dig slet ikke.
Det er han vant til.
Hej, far.
Hej.
Hvad skal jeg kalde dig nu? Monsieur dommer? Monsieur borgmester?
Monsieur regionsrådsmedlem.
Hvad som helst. Men lad os holde os til Yann.
- Victor! - Merci.
De er præcis, som jeg havde forestillet mig.
Hej.
Paloma, tillykke.
Med hvad? Med at afvise Rovel?
Det er fordelen ved både at være fjende og bror.
Jeg vinder uanset hvad. Det her er også mit Maison.
Jeg ville bare sige, at jeg godt kunne lide Gino.
Undskyld mig.
Værsgo at sidde ned. Vi får taget billedet efter frokost.
Du skal sidde der.
Check Instagram.
Marwa, jeg kan ikke huske at have set den kjole i denne sæson.
Hvor har du den vilde kjole fra?
Talent går jo i arv. Men dumhed gør ikke.
Jeg er meget stolt af at være den første ambassadør
for min talentfulde ven Robinson Ledu.
Siger du, at han overtager posten efter sin onkel i Maison LEDU?
Det fortjener han. Er du ikke enig?
Pis. Jeg bad hende være diskret.
Drop det der. Forsøger du at tvinge mig?
Det er ikke min skyld, at folk ser det.
Hov, vent lige!
Måske er du ikke så klog, som du tror.
Bestyrelsen og din familie stemte om det.
Paloma bliver offentliggjort om et par timer.
Der er intet, du kan stille op!
Hvem sagde noget om LEDU? Min familie og jeg er to forskellige ting.
Det vedkommer alligevel ikke dig.
Det er en smuk pynt. Som en skibsbov på havet.
Forestil jer den uden fugleklatterne.
Jean Nouvel har sagt ja, og det tror jeg også, at regionsrådet gør.
Så du vil skrotte et fuglereservat for at bygge LEDU-fonden?
Perle, må jeg gøre indvendinger?
Fuglene kan bygge rede tre kilometer væk. Der er også smukt.
Præcis.
Marie...
...stolt af at være den første ambassadør
for min talentfulde ven Robinson Ledu.
Siger du, at han overtager sin...
- Er alt okay? - Hvad har du gjort?
Jeg laver mit eget. Skal du ikke opmuntre mig? Nej?
Dit eget? Hvor?
- Det har jeg ikke overvejet. - Der kan man se.
- Det taler vi om senere. - Nej. Det gør vi på ingen måde.
Hvis du vil have en nikkedukke, har du jo far.
Jeg har det fint.
Mit arbejde fylder mig med glæde. I modsætning til den her familie,
der har gjort mode mere rædselsfuldt end politik.
Beklager. Jeg er vild med stemningen, men...
Seriøst, Robinson. Har du lige ødelagt det for mig?
Jeg hørte, at du ville have en familie. Du skal ikke takke os.
- Din kjole var forresten fantastisk. - Tak.
Monsieur bad mig meddele, at han snart kommer ned til fotograferingen.
Skønt.
Er du sikker?
Det eneste, de forstår, er slag under bæltestedet.
Vi må tale deres sprog. Okay?
Jeg har delt det.
Nå! Jeg er klar. Vi kan godt begynde.
Hvad foregår der?
- Hvad har du gjort? - Boykottet af sin egen familie.
SENESTE NYT
I har ventet på det. Paloma Castel har lige delt det.
Kongen er død. Dronningen længe leve!
Medgrundlæggeren af Maison Doppel
og Vincent Ledus ekskærestes datter overtager LEDU.
Eller resterne af det.
Ved du hvad, Paloma? Held og lykke med hundeæderne.
Jeg har fået tre millioner følgere siden i eftermiddag.
Jeg forstår ikke, hvad der skete.
Velkommen i superligaen. Du er en stjerne.
Vi drukner i interviewforespørgsler. Butikkerne i Asien er genåbnet.
Vincent har tabt.
Hvad så nu?
Hvad skal jeg gøre nu?
Det, du er god til. Jeg tager mig af resten.
God aften, Paloma.
De bliver da værre og værre.
Dine babser. Jeg sagde, at du ikke skulle amme.
Det gjorde jeg heller ikke. Jeg fulgte dit råd.
Du gemte dig. Jeg så det.
Mor, er du okay?
Mine venner, som I ved,
har de seneste dage været temmelig turbulente og udfordrende.
Men jeg ved, at vores fantastiske Maison, som vi alle elsker så højt,
nok skal ride stormen af.
Så jeg trækker mig.
Men jeg er stolt af det, jeg opnåede takket være jer.
Vi kan sige, at vi skrev modehistorie sammen.
Så...
...til alle jer, der blev ved min side til det sidste...
Til dig, Monique.
Jeg skylder jer en stor tak.
Tak.
Jeg vil gerne præsentere jeres nye kunstneriske direktør.
Mademoiselle Paloma Castel.
Giv hende den velkomst, hun fortjener.
Værsgo.
Bravo, monsieur Ledu!
Undskyld.
- Hørte du mig? - Ja.
Og?
Det sker sjældent. Det gør dig til noget særligt.
- Alle ser beskidte ud. Er det med vilje? - Du skal nok passe ind.
Fyren bag baren spørger dig, hvad du vil have.
- Du svarer: "En øl, tak." - Jeg kan ikke lide øl. Kun champagne.
- Bliv hos mig. - Lov det.
- Samy? - En øl, tak.
Du havde ret. Mit tøj er værd at gå med.
Det passer. Du er den første, der har troet på mig.
Er du klar til Spis Bed Elsk?
Nej, men... Jeg er klar til at grundlægge mit eget mærke.
Jeg har jo allerede min muse.
Hos LEDU?
- Behold resten. - Vent, vent, vent.
Jeg giver.
Tak.
- Allô? - Det er en aftale.
Jeg kommer over til Rovel.
Det er det rigtige valg.
Hvordan fungerer det her? Beder jeg dem om at rende mig?
Ikke endnu. Vi må lige tale om betingelserne.
Hvilke betingelser?
Vi går med til alt, hvad dit hjerte kunne begære.
Til gengæld sælger du sine aktier til os. Og du
forlader familien en gang for alle.
Kategorien er...
Bourgeoisi-mode!
Åh gud!
Jeg har fundet det! Til den næste kollektion.
Det her er vores fundament.
Vi tager hans arbejde og annullerer det.
Vi upcycler hele monsieur Vincent Ledus kollektion.
Tekster af: Helle Virenfeldt Smith